
1. ПРЕДЛОЖЕНИЕ ЗА РЕШЕНИЕ НА ЕВРОПЕЙСКИЯ ПАРЛАМЕНТ
относно освобождаването от отговорност във връзка с изпълнението на общия бюджет на Европейския съюз за финансовата 2023 година, раздел VII ‒ Комитет на регионите
(2024/2026(DEC))
Европейският парламент,
–	като взе предвид общия бюджет на Европейския съюз за финансовата 2023 година[footnoteRef:1], [1: 	OВ L 58, 23.2.2023 г., стр. 1, ELI: http://data.europa.eu/eli/budget/2023/1/oj.] 

–	като взе предвид консолидираните годишни отчети на Европейския съюз за финансовата 2023 година (COM(2024)272 – C10‑0074/2024)[footnoteRef:2], [2: 	ОВ C, C/2024/5462, 10.10.2024 г., ELI: http://data.europa.eu/eli/C/2024/5462/oj.] 

–	като взе предвид годишния отчет за дейността на Комитета на регионите за 2023 г. и доклада му за бюджетното и финансовото управление за финансовата 2023 година,
–	като взе предвид годишния доклад на Сметната палата относно изпълнението на бюджета за финансовата 2023 година, придружен от отговорите на институциите[footnoteRef:3], [3: 	ОВ C, C/2024/5882, 9.10.2024 г., ELI: http://data.europa.eu/eli/C/2024/5882/oj.] 

–	като взе предвид декларацията за достоверност[footnoteRef:4] относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2023 година в съответствие с член 287 от Договора за функционирането на Европейския съюз, [4: 	ОВ C, C/2024/6041, 10.10.2024 г., ELI: http://data.europa.eu/eli/C/2024/6041/oj.] 

–	като взе предвид член 314, параграф 10 и членове 317, 318 и 319 от Договора за функционирането на Европейския съюз,
–	като взе предвид Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012[footnoteRef:5], и по-специално членове 59, 118, 260, 261 и 262 от него, [5: 	OВ L 193, 30.7.2018 г., стр. 1, ELI: http://data.europa.eu/eli/reg/2018/1046/oj.] 

–	като взе предвид Регламент (ЕС, Евратом) № 2024/2509 на Европейския парламент и на Съвета от 23 септември 2024 г. за финансовите правила, приложими за общия бюджет на Съюза[footnoteRef:6], и по-специално членове 59, 118, 266, 267 и 268 от него, [6: 	ОВ L, 2024/2509, 26.9.2024 г., ELI: https://eur-lex.europa.eu/eli/reg/2024/2509/oj.] 

–	като взе предвид член 102 и приложение V към своя Правилник за дейността,
–	като взе предвид доклада на комисията по бюджетен контрол (A10‑0000/2025),
1.	освобождава от отговорност генералния секретар на Комитета на регионите във връзка с изпълнението на бюджета на Комитета на регионите за финансовата 2023 година/отсрочва своето решение за освобождаване от отговорност на генералния секретар на Комитета на регионите във връзка с изпълнението на бюджета на Комитета на регионите за финансовата 2023 година;
2.	представя своите забележки в резолюцията по-долу;
3.	възлага на своя председател да предаде настоящото решение, както и резолюцията, която е неразделна част от него, на Комитета на регионите, Съвета, Комисията и Сметната палата и да осигури публикуването им в Официален вестник на Европейския съюз (серия L).

[bookmark: _Toc147927504][bookmark: _Toc187854892]2. ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ,
съдържащо забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2023 година, раздел VII – Комитет на регионите
(2024/2026(DEC))
Европейският парламент,
–	като взе предвид своето решение за освобождаване от отговорност във връзка с изпълнението на общия бюджет на Европейския съюз за финансовата 2023 година, раздел VII ‒ Комитет на регионите,
–	като взе предвид член 102 и приложение V към своя Правилник за дейността,
–	като взе предвид доклада на комисията по бюджетен контрол (A10‑0000/2025),
А.	като има предвид, че в контекста на процедурата по освобождаване от отговорност органът по освобождаване от отговорност желае да подчертае особеното значение на по-нататъшното укрепване на демократичната легитимност на институциите на Съюза чрез повишаване на прозрачността и отчетността и прилагане на концепцията за бюджетиране, основано на изпълнението, както и добро управление на човешките ресурси;
Б.	като има предвид, че Комитетът на регионите („Комитетът“) е политическа асамблея, съставена от 329 членове, избрани в регионите, градовете, селата и общините на 27-те държави членки на Съюза, която действа като консултативен орган за институциите на Съюза и има за задача да допринася за формирането на политиките на Съюза и за процеса на вземане на решения от гледна точка на местните и регионалните органи, като същевременно допринася за повишаване на ефективността на Съюза и приближаването му до гражданите;
В.	като има предвид, че в някои случаи е задължително Комисията или Съветът да провеждат консултации с Комитета, като Комитетът може да приема и становища по собствена инициатива, и че с него може да се провеждат консултации по широк кръг от теми, както е определено в Договорите, които предвиждат Парламентът да може да се консултира с него;
Г.	като има предвид, че дейностите на Комитета се определят въз основа на неговата цялостна политическа стратегия, изложена в резолюцията му от 2 юли 2020 г. относно приоритетите му за периода 2020 – 2025 г.[footnoteRef:7], и като има предвид, че Комитетът прие три политически приоритета за мандата 2020 – 2025 г., придружени от три комуникационни кампании: Доближаване на Европа до хората, Изграждане на силни регионални и местни общности и Насърчаване на сближаването като основна ценност на ЕС; [7: 	Резолюция на Европейския комитет на регионите – Приоритети на Европейския комитет на регионите за периода 2020 – 2025 г. – Европа по-близо до хората чрез своите села, градове и региони (ОВ C 324, 1.10.2020 г., стр. 8).] 

Д.	като има предвид, че на местните и регионалните администрации се падат една трета от публичните разходи, половината от публичните инвестиции и една четвърт от данъчните приходи, като в много държави членки те притежават правомощия в ключови области като образование, икономическо развитие и сближаване, околна среда, социална закрила, здравеопазване и услуги от общ интерес, поради което координирането на местно, регионално, национално и европейско равнище увеличава легитимността на законодателството, подобрява ангажираността и работи по-ефективно в полза на гражданите;
Е.	като има предвид, че Комитетът следва политическата си цел да засили участието си в целия политически и законодателен цикъл на Съюза, като същевременно прави по-осезаема връзката между Съюза и неговите граждани, използвайки членовете на Комитета като влиятелни разпространители на информация в техните общности и в техните национални сдружения на местни и регионални органи;
Ж.	като има предвид, че Комитетът определи единадесет ключови приоритетни области, за да бъдат неговите действия по-стратегически и въздействащи през 2023 г.: (1) последващи действия във връзка с Конференцията за бъдещето на Европа, активна субсидиарност и по-добро регулиране; (2) Украйна и разширяването; (3) енергетика и кризата в областта на климата; (4) околна среда; (5) политика на сближаване – укрепване на изпълнението на политиката на сближаване и определяне на нейното бъдеще за периода след 2027 г.; (6) многогодишна финансова рамка; (7) икономическо управление за справедлива и устойчива Европа; (8) Европейска година на уменията (2023 г.); (9) партньорство за регионални иновации и насърчаване на териториални мисии; (10) гражданска защита; (11) продоволствена сигурност;
З.	като има предвид, че Регламент (ЕС) 2021/1060[footnoteRef:8], уреждащ политиката на сближаване на Съюза и нейното финансиране в периода 2021 – 2027 г., който влезе в сила през юли 2021 г., се позовава на принципа на партньорство и многостепенно управление, подкрепян от Комитета и Парламента и предполагащ участието на регионите;  [8: 	Регламент (ЕС) 2021/1060 на Европейския парламент и на Съвета от 24 юни 2021 г. за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика ( ОВ L 231, 30.6.2021 г., стр. 159), ELI: https://eur-lex.europa.eu/eli/reg/2021/1060/2024-06-30?eliuri=eli%3Areg%3A2021%3A1060%3A2024-06-30&locale=bg).] 

И.	като има предвид, че по над 400 национални и регионални програми, приети за изпълнението на политиката на сближаване на Съюза през програмния период 2021 – 2027 г., ще се предоставят около 380 милиарда евро по линия на различни фондове за справяне с икономическите, социалните и екологичните предизвикателства, пред които са изправени регионите и градовете на Съюза;
Й.	като има предвид, че на 19 февруари 2021 г. влезе в сила Регламент (ЕС) 2021/241 за създаване на Механизъм на Съюза за възстановяване и устойчивост[footnoteRef:9], с който се предоставя правното основание за разпределяне на средства и заеми в размер до 672,5 милиарда евро (по цени от 2018 г.) между 2021 г. и 2026 г. между държавите членки, който също има за цел подпомагане на икономическото, социалното и териториалното сближаване и преодоляване на различията между регионите на Съюза;  [9:  	Регламент (ЕС) 2021/241 на Европейския парламент и на Съвета от 12 февруари 2021 г. за създаване на Механизъм за възстановяване и устойчивост (ОВ L 57, 18.2.2021 г., стр. 17, ELI: http://data.europa.eu/eli/reg/2021/241/2024-03-01).] 

К.	като има предвид, че като институция на Съюза по смисъла на Финансовия регламент Комитетът следва да приема свои собствени годишни отчети, изготвени в съответствие със счетоводните правила, приети от счетоводителя на Комисията (Счетоводните правила на Европейския Съюз), въз основа на Международните счетоводни стандарти за публичния сектор (МССПС), които накрая се консолидират в тези на Съюза;
1.	отбелязва, че бюджетът на Комитета попада в обхвата на функция 7 от МФР „Европейска публична администрация“ („функция 7“), която през 2023 г. възлиза на общо 12,3 милиарда евро, т.е. 6,4% от бюджетните разходи на Съюза; отбелязва, че през 2023 г. бюджетът на Комитета представлява 0,95% от бюджетните кредити по функция 7 от МФР; 
2.	отбелязва, че в своя годишен доклад („доклада на Палатата“) за финансовата 2023 година Сметната палата („Палатата“) е проверила извадка от 70 операции в обхвата на функция 7, от които 21 операции (30%) съдържат грешки; отбелязва освен това, че за пет от грешките, остойностени от нея, Палатата е изчислила процент на грешки под прага на същественост; 
[bookmark: _GoBack]3.	отбелязва от доклада на Палатата нейните наблюдения за това, че административните разходи включват разходи за човешки ресурси, в т.ч. пенсии, които през 2023 г. представляват около 70% от общия размер на административните разходи, и разходи за сгради, оборудване, енергия, комуникации и информационни технологии; приветства становището, изразено отново от Палатата, че като цяло административните разходи се характеризират с ниско ниво на риск;
4.	отбелязва въз основа на доклада на Палатата нейното становище относно операция, извършена от Комитета през 2023 г., при която 10-годишният срок на договора за поддръжка на сградите не е бил достатъчно обоснован;
Бюджетно и финансово управление
5.	отбелязва въз основа на годишния отчет за дейността на Комитета за 2023 г. („годишен отчет“), че окончателният приет бюджет на Комитета през 2023 г. възлиза на 116 675 392 EUR, включително коригиращ бюджет № 4/2023 (свързан със заплати и енергия), което представлява увеличение с 6 698 534 EUR (т.е. + 6,10%) спрямо 2022 г.; отбелязва със задоволство, че степента на изпълнение на Комитета за бюджетните кредити за поети задължения за текущата година се е увеличила от 99,20% през 2022 г. на 99,9% през 2023 г., а степента на изпълнение за бюджетните кредити за плащания за текущата година се е увеличила от 88% през 2022 г. на 91,20% през 2023 г.; приветства също така увеличението на степента на изпълнение за бюджетните кредити C8 от 81,60% през 2022 г. на 85% през 2023 г.; счита, че тези високи степени на изпълнение са, от една страна, знак за добро бюджетно и финансово управление от страна на Комитета, дължащо се на засилен мониторинг на изпълнението на бюджета, навременно прогнозиране на бюджета и преразпределение на ресурсите за справяне с непредвидени събития, но от друга страна би могло също така да бъде знак, че Комитетът се нуждае от допълнителни ресурси; призовава Комисията и бюджетния орган да вземат това предвид в контекста на годишната бюджетна процедура; 
6.	отбелязва, че през 2023 г. Комитетът е извършил 31 трансфера на обща стойност 2,84 милиона евро, от които 25 вътрешни трансфера на обща стойност 0,98 милиона евро и шест външни трансфера на обща стойност 1,86 милиона евро, от които приблизително 0,8 милиона евро са прехвърлени към бюджетни редове, обхващащи договори, засегнати от висока инфлация/индексация; отбелязва, че през 2023 г. въздействието на агресивната война на Русия срещу Украйна продължи да създава бюджетен натиск за Комитета; отбелязва в този контекст, че Комитетът е бил най-силно засегнат от високия процент на инфлация, пряко или непряко, в области като пътни разходи (командировки), енергия, наеми и лизинг на сгради, договори за поддръжка, строителни проекти и хартия и офсетни плаки;
7.	отбелязва увеличение с приблизително 20% на плащанията, извършени за членовете на Комитета, от 6 573 307 EUR през 2022 г. на 7 955 968 EUR през 2023 г., като са извършени плащания за пътни разноски (8119 плащания), пътни надбавки (4449 плащания), заседателни надбавки за присъствено участие (7845 плащания) и за дистанционно участие (152 плащания); 
8.	отбелязва, че бюджетът за командировки (бюджетни кредити за текущата година) е останал стабилен – 420 833 EUR през 2023 г. (в сравнение с 419 657 EUR през 2022 г.) – и със степен на изпълнение от приблизително 80% през 2023 г. (подобно на 2022 г.); отбелязва, че въпреки увеличението на средните разходи за настаняване и пътни разноски бюджетът за командировки на Комитета е останал стабилен поради намаляването с 13% на броя на командировките, осъществени през 2023 г., в сравнение с 2022 г.;
9.	отбелязва увеличение на бюджетните кредити за услуги за устен превод за текущата година с приблизително 19% – от 3,494 милиона евро през 2022 г. на 4,167 милиона евро през 2022 г.; изисква от Комитета да обясни причините за това увеличение, като се има предвид фактът, че същевременно Комитетът е докладвал за икономии във връзка с използването на дистанционен устен превод през 2023 г.;
10.	отбелязва, че до 23 юли 2023 г. фиксираната надбавка за дистанционни заседания, изплащана от Комитета на неговите членове, техните заместници, както и на експертите на докладчиците и ораторите, поканени да присъстват на дистанционни или комбинирани заседания, възлиза на 200 EUR; отбелязва освен това, че на тази дата влязоха в сила нови правила, с които фиксираната надбавка за дистанционни заседания се определя на 50% от редовната заседателна надбавка, като редовната заседателна надбавка е 359 EUR, а надбавката за дистанционни заседания – 179,50 EUR; отбелязва в този контекст значително намаление на общата сума, изплатена за надбавки за дистанционни заседания, от 1 742 000 EUR през 2021 г. и 489 600 EUR през 2022 г. на 32 632 EUR през 2023 г., докато общите разходи, свързани с бюджетен ред 1004 („Пътни и дневни надбавки, участие в заседания и свързани с тях разходи“), са се увеличили значително от приблизително 6,6 милиона евро през 2022 г. на приблизително 8 милиона евро през 2023 г., главно поради масовото завръщане към присъствени заседания през 2023 г. и увеличението на цените, свързани с пътуванията, след пандемията от COVID-19;
11.	изразява съжаление, че средният срок за плащане се е увеличил от 17,87 дни през 2022 г. на 21,88 дни през 2023 г.; въпреки това разбира, че това увеличение е резултат от факта, че през 2023 г. Комитетът е обработил и изплатил рекорден брой фактури – 5723 в сравнение с 4260 през 2022 г.; отбелязва в този контекст, че делът на търговските фактури, получени по електронен път от Комитета, се е увеличил от 68% през 2022 г. на 76% през 2023 г. и е продължил да нараства през 2024 г.; 
Вътрешно управление, резултати от дейността и вътрешен контрол
12.	отбелязва, че за 2023 г., като част от неговия годишен оперативен план, докладването за резултатите от дейността на Комитета се основава на 25 цели, чието постигане е оценено чрез 80 количествени показатели, а целите на по-голямата част от тези показатели (приблизително 75%) са постигнати на 90% или повече;
13.	поздравява Комитета за политическите му постижения в ключовите му приоритетни области през 2023 г.; отбелязва, че Комитетът изпълнява своята мисия чрез становища по законодателни предложения, внесени от Комисията (сезирания), становища по собствена инициатива, в които институциите на Съюза се призовават да предприемат действия, и резолюции, в които се излагат позициите на Комитета по конкретни теми; отбелязва, че през 2023 г. Комитетът е приел 53 становища и 6 резолюции, което представлява намаление в сравнение с 55 становища и 8 резолюции, приети през 2022 г.;
14.	оценява факта, че през 2023 г. Комитетът е продължил да прилага мерки за модернизиране на своята администрация и за повишаване на разходната ефективност в контекста на програмата „Going for IMPact“; отбелязва в този контекст напредъка, постигнат по отношение на цифровизацията и оптимизирането на работните процеси, модернизирането на инструментите на Комитета за планиране и докладване, създаването на централна служба за заседания и засилването на сътрудничеството с други институции или органи (например Европейския икономически и социален комитет (ЕИСК), Комисията, Парламента, Службата за инфраструктура и логистика), наред с останалото; приветства Комитета за изпълнението на почти 90% от проектите за опростяване, стартирани през 2021 г., в областта на административните процеси, писмените процедури и (вътрешните) правни документи; 
15.	отбелязва със задоволство въз основа на отговорите на Комитета на въпросника, представен от комисията по бюджетен контрол на Парламента за освобождаването от отговорност във връзка с изпълнението на бюджета за 2023 г. („въпросника“), че благодарение на програмата „Going for IMPact“ през 2023 г. Комитетът е успял да приведе целите си в съответствие с наличните ресурси, които бяха подложени на натиск в резултат на инфлационните последици от войната в Украйна; приветства по-специално напредъка, постигнат от Комитета при изпълнението на „Сближаване на проектите“ (основан на SharePoint инструмент за планиране, докладване, оценка на риска и непрекъснатост на дейността) и новата политика за непрекъснатост на дейността;
16.	отчита въздействието на работата на Комитета, по-специално неговите становища, някои от които бяха отразени в резолюции, позиции, предложения, доклади, прегледи, заключения или тристранни срещи на Комисията, Парламента или Съвета през 2023 г.; приканва Комитета да продължи по пътя на предоставянето на полезна и относима информация, като например данни на място и анализи, на институциите на Съюза и други бенефициери на политиките на Съюза; приветства засиленото участие на Комитета през целия политически и законодателен цикъл на Съюза чрез споразумения за сътрудничество и планове за действие с Комисията, Парламента и Европейската инвестиционна банка; отбелязва, че през 2023 г. членовете на Комитета се срещнаха също така със Съвета и постоянните представителства и участваха в проявите, организирани от председателството на Съвета, за да се гарантира, че позициите на Комитета са отразени в законодателството на Съюза; поздравява Комитета за засилването на участието му в законодателните тристранни срещи, а именно че през 2023 г. за първи път му беше предоставен достъп до документите от тристранните срещи; 
17.	отбелязва по отношение на неговата нова рамка за вътрешен контрол, че Комитетът е въвел нова методология за последващи проверки, която през 2023 г. е съсредоточена върху основната заплата и отработеното време, като са проверени 55 досиета; отбелязва освен това, че през 2023 г. Комитетът е подновил своята проверка на съответствието и ефективността, за да оцени степента на спазване от Комитета на определени стандарти за вътрешен контрол и ефективността на тяхното прилагане; поздравява Комитета за докладваното подобрение по този въпрос в сравнение с резултатите от процедурата за 2022 г.; отбелязва със задоволство, по отношение на новата политика за чувствителните длъжности, че през 2023 г. Комитетът е провел преглед, за да установи равнището на риска за всяка длъжност и съответно степента на чувствителност на тази длъжност, както и необходимите мерки за смекчаване на тези рискове; 
18.	отбелязва, че през 2023 г. Комитетът е започнал два нови одита: един относно съответствието на различните функции (напр. управление на риска, планиране, система за контрол) със съответното законодателство за защита на данните и друг относно работата на ИТ организацията в съвместните служби (новата съвместна дирекция на Комитета и ЕИСК за иновации и информационни технологии); отбелязва, че за всеки от тези одити: са отправени 11 препоръки и седем препоръки са счетени за много важни; отбелязва освен това, че след одита на управлението на свободните длъжности, започнал през 2022 г., са отправени 10 препоръки, три от които много важни; призовава Комитета да изпълни всички оставащи препоръки възможно най-скоро и да информира органа по освобождаване от отговорност за напредъка по този въпрос;
Човешки ресурси, равенство и благосъстояние на служителите
19.	отбелязва, че в края на 2023 г. Комитетът е имал общо 559 служители (без да се включват командированите национални експерти, временно наетите лица, вътрешни експерти и стажантите) в сравнение с 533 през 2022 г.; отбелязва, че в края на 2023 г. в Комитета са работели 74 договорно наети служители в сравнение с 56 договорно наети служители през 2022 г. и 96 срочно наети служители в сравнение с 89 срочно наети служители през 2022 г., от които 21 договорно наети служители са имали безсрочен договор, 53 договорно наети служители са имали ограничен във времето договор, 53 срочно наети служители са били на постоянни длъжности с ограничен във времето договор, 50 срочно наети служители са имали безсрочен договор и 3 срочно наети служители са заемали временна длъжност (в два случая с безсрочен договор, а в случая на генералния секретар – за фиксиран срок от пет години); отбелязва освен това, че в Комитета са работели 5 временни служители и 12 външни служители, работещи на място, без външните доставчици на услуги в областта на логистиката и информационните технологии; отбелязва, че през 2023 г. процентът на заемане на длъжностите в щатното разписание е бил 98% (увеличение спрямо 96% през 2022 г.), а процентът на текучество е бил съответно 6,6% (намаление спрямо 10,80% през 2022 г.);
20.	отбелязва, че Комитетът все повече разчита на договорно наети служители и срочно наети служители (представляващи до 26% от персонала на Комитета); отбелязва въз основа на въпросника, че това се дължи по-специално на липсата от 2018 г. насам на списъци на EPSO с резерви за администратори с общ профил; изразява загриженост, че дългосрочната стабилност и непрекъснатостта на дейността на Комитета са застрашени от липсата на привлекателност на предлаганите срочни договори; подкрепя Комитета в усилията му да отговори на тези предизвикателства, например като организира вътрешни конкурси; изисква от Комитета да докладва на органа по освобождаване от отговорност относно такива конкурси, организирани през 2024 г.;
21.	отбелязва, че в резултат на пилотен проект за хибриден режим на работа и проучване на удовлетвореността на служителите, стартирано през 2022 г., на 1 януари 2024 г. Комитетът прие решение, което предвижда хибриден режим на работа и персонализиран седмичен работен график за всеки служител, както и възможност за работа от вкъщи до 60% от работното време на служителите (с изключение на категориите служители, чиито задачи са несъвместими с дистанционната работа) и работа извън града на обичайната заетост за не повече от 15 дни годишно; 
22.	отбелязва със задоволство, че хибридният режим на работа на Комитета е оказал положително въздействие върху краткосрочния отпуск по болест, като: – броят на служителите, които не са вземали отпуск по болест, се е увеличил от 71 (или 12% от всички служители) през 2018 г. на 211 (или 36% от всички служители) през 2023 г.; – броят на служителите в отпуск по болест за по-малко от седем дни е намалял от 257 (или 46% от всички служители) през 2018 г. на 201 (или 35% от всички служители) през 2023 г.; и – броят на служителите в отпуск по болест с продължителност между 7,5 и 21 дни е намалял от 140 (или 25% от всички служители) през 2018 г. на 92 (или 16% от всички служители) през 2023 г.; приканва Комитета да наблюдава въздействието на новия режим на работа и да запази този въпрос в предстоящите проучвания на удовлетвореността на персонала; отбелязва със задоволство, че 90,25% от отговорилите на проведената сред персонала анкета от декември 2022 г. са посочили, че са доволни от тези гъвкави схеми на работа (82% от ръководителите); 
23.	отбелязва, че през 2023 г. в Комитета са докладвани 18 случая на синдром на професионално изчерпване (в сравнение с 16 случая през 2022 г.); отбелязва освен това, че Комитетът е успял да реинтегрира 16 служители през 2023 г. след дългосрочно отсъствие в резултат на професионално изчерпване благодарение на персонализирано проследяване на дългосрочния отпуск по болест; приветства превантивните действия, предприети от Комитета за намаляване на психосоциалните рискове и синдрома на професионално изчерпване; във връзка с това оценява проактивния подход на медицинската служба и конференциите за повишаване на осведомеността, обученията и курсовете, организирани от Комитета;
24.	отбелязва, че през 2023 г. Комитетът е продължил да повишава осведомеността относно мерките, въведени за предотвратяване и борба с тормоза на работното място, в съответствие със своето решение от 26 април 2021 г. относно защитата на достойнството на работното място, управлението на конфликти и борбата с тормоза, по-специално чрез специални насоки, вътрешна комуникация и организиране на няколко информационни сесии за служителите и ръководителите; приветства по-специално организирането през 2023 г. на пет обучения на тема „Предотвратяване на психически и сексуален тормоз“ и „Зачитане и достойнство за един високопродуктивен екип“;
25.	поздравява Комитета за действията, предприети през 2023 г. във връзка с интеграцията на хората с увреждания, като например осигуряване на достъп до сградите на Комитета за лица с намалена подвижност и гарантиране, че всички свободни работни места са достъпни за кандидати с увреждания;
26.	отбелязва, че през 2022 г. за Комитета са работели служители, представляващи всички националности на ЕС (и един служител с украинско гражданство), като някои националности са били свръхпредставени (напр. Белгия); приветства допълнителните усилия на Комитета, насочени към балансиране на географското разпределение между служителите чрез насочване към по-широка аудитория посредством публикуване на неговия уебсайт и в социалните медии на покани за изразяване на интерес за договорно наети и срочно наети служители; отправя искане към Комитета да информира редовно органа по освобождаване от отговорност за резултата от този вид действия;
Етична рамка и прозрачност
27.	приветства работата, извършена от комитетите през 2023 г. за консолидиране на етичните правила и практики в единна етична правна рамка (Решение № 157/2023), която обхваща, наред с другото, дисциплинарната процедура, достойнството на работното място, управлението на конфликти, борбата с тормоза, външните дейности и подаването на сигнали за нередности; отбелязва, че тази работа завърши с решение (№ 157/2023), което беше резултат от всеобхватни консултации с различни заинтересовани страни, както и последващи действия във връзка с вътрешно проучване за осведомеността на служителите относно етиката и изпълнението на една препоръка от вътрешен одит по тази тема; поздравява Комитета за това, че през 2023 г. е продължил да предлага курсове за обучение по етика, почтеност и уважение и достойнство на работното място на различни групи служители, вариращи от новопостъпили служители, ръководители и служители изобщо; 
28.	отбелязва, че OLAF е обработила два случая през 2023 г.: един случай на предполагаеми външни дейности на член на Комитета, които генерират доходи, и друг случай на твърдения за рецидивизъм във връзка с неразрешени външни дейности на член на персонала; отбелязва, че в първия случай не е започнато разследване на OLAF на основание липса на пропорционалност между ресурсите, необходими за провеждане на разследване, и очакваните резултати, като Комитетът счита, че не е имало конфликт на интереси, поради факта, че членовете на Комитета не получават възнаграждение от Съюза и от тях не се изисква да декларират професионалните си дейности, за които могат да получават възнаграждение за евентуални местни или регионални мандати, които тези членове могат да изпълняват; отбелязва във връзка с втория случай, че OLAF е започнала разследване, приключило с две препоръки, които Комитетът е изпълнил чрез откриване на дисциплинарно производство срещу съответния служител и чрез възстановяване на средства, свързани с неразрешените външни дейности на това лице; припомня, че случаят, приключен през 2022 г. във връзка с твърдения за финансови нарушения, тормоз и лошо управление в съвместна служба на Комитета и ЕИСК, доведе до процедура по управление на конфликти с участието на засегнатите лица и до план за действие от пет точки; отбелязва със задоволство въз основа на доклада на Комитета относно последващите действия във връзка с решението на Парламента за освобождаване от отговорност за изпълнението на бюджета за 2022 г., че този план за действие е бил изцяло изпълнен до края на 2023 г.;
29.	припомня, че Комитетът прие Регламент № 6/2023 от 4 юли 2023 г. за определяне на мерки за прозрачност, насочени към членовете на мандатна длъжност и докладчиците; в този контекст приветства Комитета за това, че официално се присъедини към регистъра за прозрачност на ЕС на 1 януари 2024 г.; 
30.	приветства подновените усилия на Комитета в областта на откриването и предотвратяването на конфликти на интереси през 2023 г.; отбелязва, че благодарение на своето Решение № 157/2023 Комитетът е определил понятието „конфликт на интереси“ и е въвел механизъм за неговото откриване и предотвратяване, при който от служителите се изисква да декларират дали може да имат конфликт на интереси (потенциален или възможен), като попълват формуляр в различни ключови моменти от кариерата или професионалната си дейност; отбелязва със задоволство въз основа на въпросника, че годишната информация относно професионалните дейности на бивши висши длъжностни лица се публикува по прозрачен начин на уебсайта на Комитета; отбелязва, че през 2023 г. Комитетът не е открил никакви ситуации на конфликти на интереси, които биха изисквали последващи действия от администрацията;
31.	отбелязва, че през 2023 г. на Комитета не са докладвани случаи на подаване на сигнали за нередности, с изключение на информацията, получена от OLAF относно случай на подаване на сигнали за нередности срещу служител на Комитета, която в крайна сметка е била отхвърлена от OLAF; отбелязва, че Комитетът не е приел никакви нови мерки относно подаването на сигнали за нередности през 2023 г. и е продължил да разчита на мерките, въведени от 2015 г. насам, и да ги популяризира чрез обучения по етика;
32.	отбелязва, че Комитетът е въвел редица мерки и действия за борба с измамите, приложими за неговите членове и служители, които се изпълняват от различни служби; отбелязва със задоволство въз основа на въпросника ангажимента на Комитета за по-нататъшно укрепване на съществуващите мерки за борба с измамите чрез приемане на стратегия за борба с измамите през 2025 г.; отправя искане към Комитета да информира редовно органа по освобождаване от отговорност по този въпрос;
Цифровизация, киберсигурност и защита на данните
33.	отбелязва, че общият бюджет за информационни технологии на Комитета и ЕИСК е възлизал на 12,7 милиона евро през 2023 г. в сравнение с 11,712 милиона евро през 2022 г., т.е. увеличение с 8,40%, като през 2023 г. 350 000 EUR от този бюджет са изплатени за киберсигурност;
34.	приветства новата „Стратегия в областта на цифровите технологии за периода 2024 – 2026 г.“ на Комитета, приета в края на 2023 г.; в този контекст приветства Комитета за постигнатия през 2023 г. напредък в цифровизацията в различни области, като например административните процеси (включително подбора на персонал), възлагането на обществени поръчки и устния превод, наред с другото; 
35.	отбелязва със задоволство, че 90% от проектите за опростяване чрез цифровизация в рамките на инициативата „Going for impact“ са били изцяло изпълнени до края на 2023 г.; отбелязва освен това, че е постигната допълнителна ефективност благодарение на проект в областта на информационните технологии за определяне на най-добрия инструмент за електронно управление на работните процеси, основани на формуляри, в резултат на което много от процесите на Комитета са започнали да се опростяват и цифровизират чрез инструментите на Microsoft 365; отбелязва със задоволство, че Комитетът използва модули за обществени поръчки като e-Tendering, e-Notices, e-Submission, MyWorkplace, както и квалифицирания електронен подпис за подписването на договори, въведен през 2023 г.; приветства приемането от Комитета на вътрешни насоки относно използването на изкуствен интелект, които поставят основите за възможни бъдещи решения;
36.	отбелязва освен това, че Европейският надзорен орган по защита на данните (ЕНОЗД) не е провел никакво разследване или проверка във връзка с обработването на лични данни от Комитета през 2023 г.; отбелязва, че през 2023 г. ЕНОЗД е стартирал общ въпросник относно определянето и поста на длъжностното лице по защита на данните (ДЛЗД), на който ДЛЗД на Комитета е отговорило;
37.	отбелязва, че през 2023 г. Комитетът не е бил обект на никакви кибератаки, освен някои атаки за отказ на услуги срещу хоствания външно уебсайт на Комитета; отбелязва въз основа на въпросника инструментите и стратегиите на Комитета за мониторинг на заплахите в реално време и за установяване на уязвимостите в системите на Комитета; поздравява Комитета за спазването на стандартите по въпроси, свързани с оценките на риска в областта на киберсигурността, както и за въвеждането на система, основана на планове за реагиране при инциденти, мерки за възстановяване и извлечени поуки; отбелязва със задоволство, че през 2023 г. Комитетът и ЕИСК приеха рамката за киберсигурност на NIST с акцент върху принципите „защита“ и „откриване“;
Сгради
38.	отбелязва, че бюджетът на Комитета (бюджетни кредити за текущата година) през 2023 г. възлиза на 18,594 милиона евро (в сравнение с 18,930 милиона евро през 2022 г.), като степента на изпълнение на плащанията е 93,70% (в сравнение с 82,60% през 2022 г.); отбелязва със задоволство, че в резултат на размяната през 2022 г. на сградите B68 и TRE74 за сградата VMA са постигнати икономии поради по-ниските разходи за наем на цялата сграда VMA през 2023 г.; 
39.	отбелязва, че през 2023 г. са продължили ремонтните дейности във VMA (от трети до девети етаж); отбелязва освен това ниската степен на изпълнение – 18,90%, на плащанията по отношение на бюджетните кредити C8 (пренесени от 2022 г. към 2023 г.), използвани за оборудване на помещенията на VMA; разбира обяснението на Комитета за този нисък процент, като се има предвид, че изпълнителят не е бил в състояние да завърши части от ремонтните дейности в помещенията на VMA; отново призовава Комитета да предостави на органа по освобождаване от отговорност актуална информация относно възвръщаемостта на инвестициите във връзка с интелигентните технологии, инсталирани във VMA;
40.	приветства ангажимента на Комитета и ЕИСК да прилагат систематично принципа „проектиране за всички“ по отношение на инфраструктурата си, като гарантират достъпността на своите сгради още при проектирането; отбелязва, че комитетите са предприели редица различни мерки, за да гарантират достъпността на своите сгради за хора с различни видове увреждания (ползватели на инвалидни колички, слепи хора и хора с увредено зрение, глухи хора, възрастни хора с мускулни или съдови проблеми);
Околна среда и устойчивост
41.	отбелязва, че Комитетът е продължил да прилага различни екологични практики през 2023 г., като например използване на иновативни енергийно ефективни сградни инсталации, закупуване на 100% зелена електроенергия, замяна на работните процеси без документи на хартиен носител с цифрови подписи, прилагане на екологични критерии във всички тръжни процедури (с персонализирани екологични критерии за покани за участие в търг на стойност над 60 000 EUR), акцент върху намаляването на отпадъците и увеличаване на процента на рециклиране, прилагане на мерки за по-устойчиви пътувания на служителите, включително финансов принос от Комитета за разходите за обществен транспорт на неговите служители, използване на напълно дистанционен устен превод за задължителните заседания и други мерки за икономии на енергия; отбелязва със задоволство въз основа на въпросника намаляване с 18% в сравнение с 2019 г. на въглеродните емисии, свързани с дейностите на администрацията на Комитета; 
42.	отбелязва със задоволство въз основа на въпросника, че благодарение на неговите мерки за икономии на енергия потреблението на енергия на Комитета е намаляло с около 3,4% през 2023 г. в сравнение с 2022 г., което съответства на финансова полза от 64 240 EUR; поздравява комитетите за това, че са надхвърлили целите на EMAS за периода 2021 – 2025 г. във всички области (електричество, газ, вода, отпадъци, сортиране на отпадъци, хартия за офис ползване, емисии на CO2);
Междуинституционално сътрудничество
43.	приветства бюджетните и административните икономии, постигнати чрез междуинституционално сътрудничество, по-специално тясното сътрудничество, установено на административно равнище с ЕИСК, с който Комитетът споделя помещения и съвместни служби в областта на писмения превод, инфраструктурата, логистиката и ИТ, като двете институции през 2023 г. са споделяли 470 служители и приблизително 60 милиона евро, без да са включени разходите, свързани със заплати; отбелязва със задоволство, че Комитетът е разширил по-нататък сътрудничеството си с ЕИСК, като е използвал допълнителни полезни взаимодействия чрез съвместни медицински служби и съвместен централен регистър за защита на данните и операции по обработване въз основа на споразумението за съвместно администриране, сключено от Комитета и ЕИСК през 2023 г.;
44.	приветства факта, че Комитетът търси полезни взаимодействия, закупувайки услуги от други институции чрез споразумения за нивото на обслужване и чрез участие в междуинституционални координационни органи и междуинституционални процедури за възлагане на обществени поръчки; приветства повишаването на ефективността по отношение на съобщаването за изборите за Европейски парламент през 2024 г., докладвано от Комитета във въпросника; отбелязва, че повишаването на ефективността беше възможно, тъй като Комитетът подписа с Парламента меморандум за разбирателство през февруари 2024 г. и ново споразумение за сътрудничество през май 2024 г.; отбелязва освен това, че споразумението за сътрудничество обхваща също така сътрудничество на политическо и административно равнище между двете институции; 
45.	отбелязва, че Комитетът си сътрудничи с Комисията (срещу годишна такса) за обработването на въпроси, свързани с човешките ресурси, и използването на различни ИТ платформи за финансово управление и човешки ресурси; отбелязва освен това, че Комитетът провежда пленарните си заседания в помещенията на Парламента и Комисията, за да компенсира липсата на капацитет в собствените си конферентни зали, и закупува услуги по устен превод от тези две институции; 
Комуникация
46.	отбелязва, че комуникационните дейности на Комитета са съсредоточени върху отношенията с пресата, организирането на прояви и цифровото съдържание и социалните медии, с общ бюджет (бюджетни кредити за текущата година) от приблизително 2,8 милиона евро през 2023 г.; изразява съжаление във връзка с много ниската степен на изпълнение на плащанията в тези области (варираща от 24,70% до 48,20%); отбелязва въпреки това висока степен на изпълнение – между 98% и 100% – по отношение на бюджетните кредити C8 (пренесени от 2022 г. към 2023 г.); изисква от Комитета да предприеме мерки за подобряване на своето бюджетно планиране по отношение на бюджетните позиции, свързани с комуникацията;
47.	отбелязва със задоволство постиженията на Комитета в насърчаването на политиките и програмите на Съюза на местно и регионално равнище, подобряването на обхвата на консултативната му дейност и повишаването на неговата видимост и въздействие; отбелязва в този контекст комуникационните дейности на Комитета през 2023 г. в области като: – сближаване (например кампанията „Насърчаване на сближаването като основна ценност на Съюза“ в рамките на Европейската седмица на регионите и градовете с над 8000 участници); – изменение на климата (например кампанията „Изграждане на устойчиви и иновативни местни общности“); – демокрация (например кампанията „Нова глава за демокрацията в ЕС“ с 1400 регистрации за участие в 14-ата конференция на EuropCom); – развитие на селските райони (конференция „Европейски конгрес LEADER през 2023 г.“) през 2023 г.; приветства Комитета за увеличаването на броя на лицата, регистрирани в Мрежата на регионалните и местните съветници по въпросите на ЕС (от 2307 през 2022 г. на 3000 през 2023 г.), и за броя на участниците в програма „Млади политици на изборни длъжности“ (от 775 през 2022 г. на 836 през 2023 г.); 
48.	отбелязва успеха на Комитета по отношение на медийния обхват, демонстрирани от общите показатели за 2023 г., като например: 13 210 споменавания в медиите, 129% увеличение на броя на посетителите в интернет и увеличение с 11% на последователите; отбелязва, че по отношение на ангажираността в областта на цифровите технологии Комитетът не успя да постигне целта си за 2023 г.; отбелязва, че в края на 2023 г. Комитетът е имал 200 000 последователи в каналите си в социалните медии, т.е. с 15% повече, отколкото през 2022 г., от които 57 603 последователи (+5%) в X (преди Twitter), 61 170 (+5%) във Facebook, 68 613 (+31%) в LinkedIn и 15 392 (+47%) в Instagram;
49.	отбелязва със задоволство въз основа на въпросника инициативите на Комитета за повишаване на осведомеността относно специфичните мерки на Акта за цифровите услуги и Акта за цифровите пазари, както и относно киберсигурността и онлайн безопасността; отчита ролята на Комитета за напредъка по пътя на Съюза към цифрово бъдеще; във връзка с това приветства Комитета за организирането през 2023 г. на поредицата „Digital Masterclass“ както за персонала, така и за външна аудитория.

